821031401800

МЫРЗАЕВА Нагима Нуримовна,

Сырбек Каттебеков атындағы жалпы білім беретін мектептің бастауыш сынып мұғалімі.

Түркістан облысы, Шардара ауданы

БАСТАУЫШ СЫНЫП ОҚУШЫЛАРЫНЫҢ ОҚУ ЖӘНЕ ЖАЗУ ДАҒДЫЛАРЫН ҚАЛЫПТАСТЫРУ ЖОЛДАРЫ

Балалардың дыбыс айту ерешеліктері өнегесіз тәрбиенің себебі менде жиі пайда болады, баланың сөйлеу тіліндегі дыбыстардың айтылуында жанында жүретін ересек адамдар мүлде көңіл аудармайды.Сөздегі дыбыстардың қателігін түзетпейді, өз сөзімен түсінікті етіп анық айтудың үлгісін көрсетпейді. Басқаша айтқанда, баланың сөйлеуге дағдылануының дұрыс жетілуіне ересектердің жүйелі ықпал жасауы тиіс.

Мектептегі оқыту процесі сауат ашудан басталатыны белгілі. Сондықтан оның балаға ана тілін оқытып үйретуде алатын орны да ерекше. Сауат ашу жұмысының негізгі міндеті-балаға хат таныту,яғни оған оқу мен жазуды үйрету. Жалпы сауат ашудың нәтижелі болуы даярлық кезеңінде жүргізілетін жұмыстардың мейлінше сапалы болуына байланысты. Демек,сауат ашуға даярлық жұмыстарын дұрыс ұйымдастырып, ұқыпты жүргізуге баса назар аударылады.

Жазу, таза жазу, дұрыс жазу, сауатты жазу- қай тілдің болмасын басты ұстанымы. Сауатты жазудың алғышарттары бастауышта қолданады. Мектеп табалдырығын аттаған балаға бірінші сыныптан бастап дұрыс сөйлету үшін сөздердің дыбыстық жағы,дұрыс айтылуы қадағаланады.

Оқушының орфографиялық нормаға сай дұрыс жазуы –бастауыш сынып мұғалімінің маңдай терінің жемісі. Таза жазу дағдысының алғашқы бастамасы әріптің әрбір бөлігін дұрыс сызып көруі арқылы қалыптасады. Бастауыш сынып оқушыларының оқу-жазу дағдыларын дамыту оқу-тәрбие үрдісіндегі басты міндеттердің бірі болып табылады. Бұл дағдылар табысты оқу және оқушылардың қоғамға интеграциялануының негізі болып қарастырылады.

Педагогикада оқу-жазу дағдыларын дамытуға арналған көптеген стратегиялар мен әдістер бар.Мысалы,оқу дағдыларын дамыту үшін, дауыстып оқу,интерактивті оқулар мен сөздік ойындар сынды түрлі тәсілдерді қолдануға болады. Енді әрқайсысына жеке-жеке тоқталып өтейік.

***Дауыстап оқу:***

Сабақтың бір бөлігі ретінде дауыстап оқуды ұйымдастыру. Бұл оқушыныңтек айтылу дағдыларын дамытып қана қоймай, сонымен қатар оқыған мәтінін түсінуін жақсартады.

Дауыстап оқу–бастауыш сынып оқушыларының оқу дағдыларын дамыту үшін ең тиімді әдіс. Бұл әдіс айтылу дағдыларын дамытуға, мәтінді немесе шығарманы түсінуге мүмкіндік береді, сонымен қатар оқуға деген қызығушылықты арттырады.Бұл ретте,ең бастысы баланың жасына сай кітапты таңдау керек. Өйткені,оқылатын мәтіннің түсінікті әрі қызықты болуы маңызды рөл атқарады. Және де педагог айтылым симуляциясын әрдайым бақылауда ұстап отырғаны дұрыс.

Яғни, сөздердің, сөз тіркестерінің дұрыс айтылуына, интонация мен ырғаққа мән беруі қажет. Бұл балаларға тілдік дыбыстар мен ырғақтарды жақсы әрі дұрыс қабылдауға көмектеседі. Мәтінді оқып болған соң, оқушыға тақырыпқа сай сұрақтар қоюда маңызды. Ол арқылы баланың сыни ойлау және талқылау дағдылары қалыптасады.

***Интерактивті оқулар:***

Материалды оқып болған соң, оқушылармен кітаптың мазмұнын талқылау. Бұл білім алушыныңөз ойын айтуына, пікір білдіруіне жағдай жасайды.

Интерактивті оқу – тыңдаушылардың оқу процесіне белсенді қатысуын, мәтінді талқылауын және мазмұн мен өзара әрекеттесуін көздейтін әдіс. Бұл әдіс оқу дағдыларын дамытуға көмектесіп қана қоймай, сонымен қатар ойлауды, талқылауды дамытуға да атсалысады.

Бұл әдіс барысында балаларға өз ойларын айтуға, бөлісуге мүмкіндік беру қажет. Және де оларға өз әсерлерін сурет арқылы көрсетуге тапсырма беру деоң әсер етеді.Одан бөлек, сюжеттік карталар жасауарқылы балаларға негізгі оқиғалар мен кейіпкерлерді таныстыруға да болады. Бұл ақпаратты құрылымдауға және сюжеттің дамуын визуализациялауға жағдай жасайды. Жаңаша әдіс ретінде кітаптағы кейіпкерлерді немесе оқиғаларды бейнелейтін карталарды пайдаланған жөн. Ал, бұл арқылы балалар картаға оқиғаларды ретімен орналастырып, өз түсінгендерін айтып беруге ұмтылады.

Негізінен, интерактивті оқу-әдебиетті меңгеру процесін қызықты етеді. Шығармашылық ойлау мен коммуникативті дағдыларды дамытуға атсалысады.

Қорыта келе айтарым бастауыш сынып оқушыларының оқу және жазу дағдыларын қалыптастыру мақсатында жүргізілген жұмыстар:

* + - Оқушылардың сауаттылығын қамтамасыз етуге;
    - Оқушының тіл байлығын арттыра отырып, ойлау қабілетін, байқампаздығын дамытуға;
    - Өз-ойын пікірін жеткізе білуге; Ізденгіштікке ұмтылуға;
    - Құбылыстарды шынайы бағалай білуге;

Орфографиялық сауаттылықты нығайту оң әсерін тигізіп,жақсы нәтиже береді деп есептеймін.